İskenderun
<s>İskenderun (arapski: الإسكندرون, grčki: Αλεξανδρέττα / Alexandretta = Mala Aleksandrija) nekad zvan i Scanderoon je lučki grad na jugu Turske od 186,644 stanovnika., koji administrativno podpada pod provinciju Hatay u regiji Mediteran.</s>

<s>On je i administrativni centar okruga - Iskenderun ilçe koji ima 244,970 stanovnika, i površinu od 232 km².</s>

<s>Geografske karakteristike</s>

<s>İskenderun leži u aluvijalnoj ravnici ispod planine Nur Dağları, na istočnoj obali zaljeva Iskenderun, udaljen 70 km sjeverno od centra provincije Antiohije.</s>

<s>Današnji Iskenderun je moderan grad, širokih bulevara, novih građevina, dobro povezan autoputem i željeznicom sa ostalim turskim gradovima.</s><s>Kako je udaljen samo 45 km od regionalnog aerodroma - Hatay (IATA: HTY, ICAO: LTDA) također je povezan redovnim linijama sa Adanom, Ankarom i Istanbulom.</s>

<s>Historija</s>

<s>Na mjestu današnjeg grada je za antike ležala Alexandria ad Issum, koju je osnovao Aleksandar Veliki kao spomen na pobjedu nad Darijem III u Bitci kod Ise (333. pne.).</s>

<s>Luka Iskenderuna bila je za srednjeg i početkom novog vijeka glavni punkt za promet sa Iranom, Indijom i Istočnom Azijom, sve do razvoja alternativnih pomorskih ruta oko Rta dobre nade, i kasnije kroz Sueski kanal.</s><s>Nakon tog opala je važnost grada, iako je luka nastavila živjeti kao transportni punkt osmanskog vilajeta Alep (danas u Siriji).</s>

<s>Nakon Prvog svjetskog rata od 1918. do 37.</s><s>Iskenderun je bio glavni grad autonomnog sandžaka - Alexandretta.</s><s>Jer je odlukom Lige naroda taj dio Turske predan pod francusku upravu.</s>

<s>Nakon povratka okruga pod turski suverenitet, okrug je 1939 preimenovan u Hatay, ali je grad prestao biti administrativni centar, jer je on preseljen u Antiohiju (Antakya).</s>

<s>Modernizacija luke, i još više izbor Iskenderuna kao pomorske baze i vojničkog centra u tom dijelu Sredozemnog mora, osigurali su ubrzani rast grada.</s><s>Tako da je ubrzo izrasla i industrija; čeličana, tvornica umjetnih gnojiva a uz to i izgradnja naftovoda iz Raman Dağıa, uvjetovali su da je 
već do 1955. grad prerastao brojem stanovnika Antiohiju.</s>

<s>Izvori</s>

<s>Vanjske veze</s>

<s>Službene stranice grada 
 İskenderun na portalu Encyclopædia Britannica</s>

<s>Gradovi u Turskoj</s>

